“Ні для каго не сакрэт, што больш паловы міністраў, акымаў (абласныя губернатары) і дэпутатаў не валодаюць казахскай мовай. Казахская мова толькі фармальна з’яўляецца дзяржаўнай. Фактычна ж грамадзяне РК размаўляюць, пішуць і чытаюць толькі на рускай мове. Колькі б мы ні ламалі галовы наконт вырашэння гэтага пытання, факт застаецца фактам. Адгэтуль узнікае думка, што мы займаемся крывадушнасцю ў адносінах да сваёй роднай мовы. Але ў такіх пытаннях, як вылучэнне кандыдатаў у прэзідэнты, гэты штучны бар’ер — веданне казахскай мовы — хітра выкарыстоўваецца Назарбаевым і яго тэхнолагамі, — піша праціўнік тэстаў.